b"\n_START_ARTICLE_\nDrew Barrymore\n_START_SECTION_\nZgodnje \xc5\xbeivljenje in dru\xc5\xbeina\n_START_PARAGRAPH_\nDrew Barrymore se je rodila 22. februarja 1975 v Culver Cityju, Kalifornija, Zdru\xc5\xbeene dr\xc5\xbeave Amerike, kot h\xc4\x8di ameri\xc5\xa1kega igralca Johna Drewa Barrymorea in njegove \xc5\xbeene, Ildik\xc3\xb3 Jaid Barrymore (rojena Mak\xc3\xb3), igralke, ki je bila rojena v tabori\xc5\xa1\xc4\x8du v Brannenburgu, Zahodna Nem\xc4\x8dija, star\xc5\xa1ema mad\xc5\xbearskega porekla med II. svetovno vojno. Drew Barrymore ima po o\xc4\x8detovi strani irske korenine, eden izmed njenih prednikov je tudi igralec Maurice Costello. Njeni star\xc5\xa1i so se lo\xc4\x8dili kmalu po njenem rojstvu. Po o\xc4\x8detovi strani ima tudi polbrata po imenu John Blyth Barrymore, ki se je tudi sam uveljavil v igralski industriji, in dve polsestri: Blyth Dolores Barrymore in Brahmo\xc2\xa0\xc2\xbbJessico\xc2\xab\xc2\xa0Blyth Barrymore._NEWLINE_Drew Barrymore je bila rojena v igralsko dru\xc5\xbeino: njeni pra-stari star\xc5\xa1i so Maurice Barrymore in Georgie Drew Barrymore, Maurice Costello in Mae Costello (rojena Altschuk), njeni stari star\xc5\xa1i pa John Barrymore in Dolores Costello, vsi igralci; John Barrymore je bil po vsej verjetnosti najbolj priznan igralec svoje generacije. Je prane\xc4\x8dakinja Lionela Barrymorea, Ethel Barrymore in Helene Costello, ter pra-pra-pravnukinja igralca John Drew in igralke Louisa Lane Drew, ter pra-prane\xc4\x8dakinja re\xc5\xbeiserja, scenarista in igralca nemih filmov Sidneyja Drewa. Njen boter je Steven Spielberg, njena botra pa Sophia Loren._NEWLINE_Njeno prvo ime, Drew, je bil pravzaprav rojstni priimek njene prababice, Georgie Drew Barrymore; njeno srednje ime, Blyth, je bil originalno priimek dinastije, ki jo je na\xc5\xa1el njen pradedek, Maurice Barrymore.\n_START_SECTION_\nVzpon k slavi\n_START_PARAGRAPH_\nDrew Barrymore je s svojo igralsko kariero za\xc4\x8dela v starosti enajstih mesecev, ko je za\xc4\x8dela hoditi na avdicije za igranje v reklami za pasjo hrano. Ko jo je njen pasji soigralec ugriznil, so se producenti bali, da bo jokala, vendar se je Drew Barrymore samo smejala, zaradi \xc4\x8desar so jo najeli. Leta 1980 se je prvi\xc4\x8d pojavila v filmu, imenovanem Altered States, kjer pa je imela le manj\xc5\xa1o vlogo. Leto pozneje je dobila vlogo Gertie, mlaj\xc5\xa1e sestrice Elliotta, v filmu E. T., zaradi \xc4\x8desar je postala slavna. Leta 1984 je prejela nominacijo za nagrado Zlati globus v kategoriji za\xc2\xa0\xc2\xbbnajbolj\xc5\xa1o stransko igralko\xc2\xab\xc2\xa0za vlogo v filmu Irreconcilable Differences, kjer je igrala majhno deklico, katere star\xc5\xa1i so se lo\xc4\x8dili. V opisu filma, objavljenem v reviji Chicago Sun-Times, je Roger Ebert napisal:\xc2\xa0\xc2\xbbDrew Barrymore je prava igralka za to vlogo ravno zato, ker se je tudi sama v otro\xc5\xa1tvu morala soo\xc4\x8diti s podobnimi stvarmi.\xc2\xab\xc2\xa0Dodal je tudi, da\xc2\xa0\xc2\xbbvloga Drew Barrymore vidi naravnost skozi vse to. Ni ji mar za kariero, \xc5\xbeeli si samo imeti ljube\xc4\x8d dom in ljubezen. Na\xc4\x8din, s katerim ta film prika\xc5\xbee kako Hollywood in ameri\xc5\xa1ki uspeh nasplo\xc5\xa1no zmanj\xc5\xa1a skrb star\xc5\xa1ev do otrok.\xc2\xab\n_START_SECTION_\nUporni\xc5\xa1tvo\n_START_PARAGRAPH_\nZaradi nenadne slave je imela Drew Barrymore zelo te\xc5\xbeavno otro\xc5\xa1tvo. Kot majhna pun\xc4\x8dka je bila \xc5\xbee redno zaposlena preko Studia 54, pri devetih letih je kadila, v starosti enajst let je pila alkohol, ko je imela dvanajst let je kadila marihuano, pri trinajstih letih pa je bila odvisna od kokaina. Njeno no\xc4\x8dno \xc5\xbeivljenje in stalne zabave so postale popularna tema medijev. Na rehabilitacijo je Drew Barrymore prvi\xc4\x8d od\xc5\xa1la v starosti trinajstih let. Poskusu samomora v starosti \xc5\xa1tirinajstih let je sledila \xc5\xa1e ena rehabilitacija, za tem pa je tri mesece \xc5\xbeivela pri pevcu Davidu Crosbyju in njegovi \xc5\xbeeni. Bivanje ni prineslo velikih sprememb, je povedal Crosby, saj bi\xc2\xa0\xc2\xbbmorala Drew ve\xc4\x8d \xc4\x8dasa pre\xc5\xbeiveti poleg treznih ljudi.\xc2\xab Leta 1990 je na podlagi teh izku\xc5\xa1enj napisala avtobiografsko knjigo z naslovom Little Girl Lost. Naslednje leto se je po uspe\xc5\xa1nem sojenju na sodi\xc5\xa1\xc4\x8du za mladoletne, preselila v svoje stanovanje.\n_START_SECTION_\nNova podoba\n_START_PARAGRAPH_\nV poznih najstni\xc5\xa1kih letih je Drew Barrymore pokazala novo podobo s tem, ko je leta 1992 igrala manipulativno najstnico v filmu Poison Ivy, ki je sicer zaslu\xc5\xbeil veliko denarja, vendar kasneje ni bil pretirano uspe\xc5\xa1en. Julija istega leta je v starosti sedemnajst let gola pozirala za revijo Interview s svojim kasnej\xc5\xa1im zaro\xc4\x8dencem Jamiejem Waltersom. Leta 1993 je Drew Barrymore prejela drugo nominacijo za nagrado Zlati globus in sicer za vlogo v filmu Guncrazy. Drew Barrymore je imela v na\xc4\x8drtu tudi, da bo januarja 1995 pozirala tudi za revijo Playboy. Steven Spielberg, ki je re\xc5\xbeiral film E. T., ko je bila \xc5\xa1e otrok, ji je za dvajseti rojstni dan dal odejo z napisom\xc2\xa0\xc2\xbbCover yourself up\xc2\xab\xc2\xa0(\xc2\xbbPokri se\xc2\xab). Njene slike za Playboy so ra\xc4\x8dunalni\xc5\xa1ko spremenili, tako da se je na njih pojavila oble\xc4\x8dena. V tem obdobju naj bi se gola pojavila tudi v petih filmih. Leta 1995 je Drew Barrymore med pojavom v Late Show with David Letterman splezala na mizo Davida Lettermana in razgalila svoje prsi, hrbet pa je imela obrnjen stran od kamere. V tem \xc4\x8dasu se je pojavila tudi v reklami za kavbojke. Drew Barrymore je od\xc5\xa1la na operacijo za zmanj\xc5\xa1anje prsi, kar je leta 1992 komentirala:_NEWLINE_Zares obo\xc5\xbeujem svoje telo in njegov trenutni izgled. Ampak na \xc5\xbeenskah in njihovih prsih je nekaj nenavadnega, saj jih mo\xc5\xa1ki tako radi gledajo. \xc4\x8ce so ogromne, postane\xc5\xa1 precej samozavesten. Kasneje pa ugotovi\xc5\xa1, da si v vsem, kar nosi\xc5\xa1, videti te\xc5\xbeek. In to je precej neprijetno. O prsih sem se nau\xc4\x8dila ne\xc4\x8desa, kljub temu, da pri svojih letih \xc5\xa1e ne razmi\xc5\xa1ljam preve\xc4\x8d o njih. Nau\xc4\x8dila sem se, da jih mo\xc5\xa1ki obo\xc5\xbeujejo in da to obo\xc5\xbeujem jaz!\n_START_SECTION_\nVrnitev v filme\n_START_PARAGRAPH_\nLeta 1995 je Drew Barrymore igrala v filmu Vse kar si \xc5\xbeeli\xc5\xa1 poleg Whoopi Goldberg in Mary-Louise Parker, ter imela manj\xc5\xa1o cameo vlogo v filmu Joela Schumacherja z naslovom Batman za vse \xc4\x8dase, kjer je igrala prostitutko lika Tommyja Leeja Jonesa, Two-Face. Naslednje leto se je pojavila v grozljivem filmu z naslovom Krik. Drew Barrymore je bila \xc5\xa1e vedno zelo dobro pla\xc4\x8dana igralka. Kasneje je igrala v romanti\xc4\x8dnih komedijah, kot so Wishful Thinking (1996), Poro\xc4\x8diva se (1998) in Doma\xc4\x8di okus (1998)._NEWLINE_Poleg mnogih filmov, ki jih je produciralo njeno podjetje Flower Films, vklju\xc4\x8dno s filmom Charliejevi angel\xc4\x8dki, ter pojavov Drew Barrymore v raznih komi\xc4\x8dnih filmih in televizijskih serijah, se je Barrymoreova pojavila tudi v dramati\xc4\x8dni vlogi v drami/komediji z naslovom Fantje mojega \xc5\xbeivljenja, kjer je igrala najstni\xc5\xa1ko mamo v razpadlem zakonu z mo\xc5\xbeem, ki je odvisen od drog. Zgodba je temeljila na resni\xc4\x8dni \xc5\xbeivljenjski izku\xc5\xa1nji Beverly D'Onofrio. Leta 2002 se je Drew Barrymore poleg Sama Rockwella in Julie Roberts pojavila v filmu Izpovedi nevarnega uma.\n_START_SECTION_\nFlower Films\n_START_PARAGRAPH_\nLeta 1995 je Drew Barrymore ustanovila lastno produkcijsko podjetje, Flower Films, skupaj s poslovno partnerko Nancy Juvonen. Prvi film, ki ga je podjetje produciralo, je bil film Prvi poljub iz leta 1999, v katerem je imela glavno vlogo Drew Barrymore. Tudi v naslednjem filmu, ki ga je podjetje re\xc5\xbeiralo, je igrala Drew Barrymore: to je bil film Charliejevi angel\xc4\x8dki iz leta 2000. Ta film je bil dober tako za Barrymoreovo kot za podjetje samo._NEWLINE_Ko nih\xc4\x8de ni \xc5\xbeelel producirati filma Richarda Kellyja, Donnie Darko, je Drew Barrymore prevzela manj\xc5\xa1o vlogo u\xc4\x8diteljice angle\xc5\xa1\xc4\x8dine glavnega lika, podjetje Flower Films pa je finan\xc4\x8dno podprlo film. Kljub temu, da je bil film finan\xc4\x8dno precej uspe\xc5\xa1en, je v lu\xc4\x8di 9/11 ob izidu DVD-ja dosegel status kulturnega filma._NEWLINE_Leta 2003 je Drew Barrymore ponovno upodobila Dylan Sanders in sicer v filmu Charliejevi angel\xc4\x8dki: S polno brzino. Istega leta je bila nominirana za nagrado Emmy za svoj nastop v filmu Olive, the Other Reindeer in se poleg Bena Stillerja pojavila v filmu Stara, spelji se!. Podjetje Flower Films je skupaj s podjetjem Adama Sandlerja, Happy Madison, leta 2004 produciralo film 50 prvih poljubov. Drew Barrymore je Roger Ebert v svojem opisu filma 50 prvih poljubov opisal kot\xc2\xa0\xc2\xbbsmehljajo\xc4\x8do se, skromno in iskreno\xc2\xab, film sam pa kot\xc2\xa0\xc2\xbbomiljen in ljubezniv.\xc2\xab_NEWLINE_Filmu 50 prvih poljubov je sledil film Fever Pitch v letu 2005, leta 2007 pa je podjetje produciralo \xc5\xa1e filme Drew Barrymore in sicer film Glasba in besedilo ter film Sre\xc4\x8dne\xc5\xbe. Zadnji pomembnej\xc5\xa1i filmski projekti Drew Barrymore so \xc4\x8civava z Beverly Hillsa iz leta 2008 in Sivi vrtovi, Mu pa\xc4\x8d ni do tebe ter Vsi so v redu iz leta 2009._NEWLINE_Drew Barrymore je re\xc5\xbeirala film Divje mrhe, ki je iz\xc5\xa1el v oktobru leta 2009. V filmu sta med drugim igrali tudi Ellen Page in Marcia Gay Harden, film sam pa se osredoto\xc4\x8da na obsedenost z lepoto najstnikov v Austinu, Teksas. V filmu je igrala tudi Drew Barrymore sama.\n_START_SECTION_\nOstala dela\n_START_PARAGRAPH_\nDrew Barrymore je posodilo glas stranski vlogi, natan\xc4\x8dneje dekletu Briana Griffina, Jillian, v animirani televizijski seriji z naslovom Family Guy. Od za\xc4\x8detka snemanja serije se je pojavila \xc5\xbee v osmih epizodah. Bila je tudi glavni predmet dokumentarnega filma z naslovom My Date with Drew. V njem nadarjeni re\xc5\xbeiser in obo\xc5\xbeevalec Drew Barrymore uporabi vse svoje vire, da bi si izboril zmenek z njo._NEWLINE_3. februarja 2004 je Drew Barrymore prejela svojo zvezdo na Hollywood Walk of Fame._NEWLINE_Filmi, v katerih je igrala tudi Drew Barrymore, so skupaj svetovno zaslu\xc5\xbeili ve\xc4\x8d kot 2.3 bilijonov ameri\xc5\xa1kih dolarjev. Po podatkih revije The Hollywood Reporter oziroma njene lestvice\xc2\xa0\xc2\xbb10 najvi\xc5\xa1jih zvezdni\xc5\xa1kih pla\xc4\x8d\xc2\xab\xc2\xa0je bila Drew Barrymore druga najbolje pla\xc4\x8dana igralka na film v Zdru\xc5\xbeenih dr\xc5\xbeavah Amerike v letu 2006._NEWLINE_3. februarja 2007 je Drew Barrymore \xc5\xbee peti\xc4\x8d vodila oddajo Saturday Night Live (SNL), s \xc4\x8dimer si je prislu\xc5\xbeila naslov druge \xc5\xbeenske igralke (poleg Candice Bergen), ki ji je v zgodovini oddaje to uspelo. \xc5\xa0e enkrat je oddajo gostila 6. oktobra 2009 in s tem postala prva \xc5\xbeenska zvezdnica v zgodovini, ki ji je tolikokrat uspelo gostiti to oddajo. Drew Barrymore je \xc5\xa1e vedno najmlaj\xc5\xa1a zvezdnica, kar jih je kdaj gostilo katerokoli oddajo, saj je prvi\xc4\x8d gostila leta 1982 v starosti sedmih let._NEWLINE_Leta 2007 je Drew Barrymore postala govornica in fotomodel za kozmetiko CoverGirl, ter se uvrstila na vrh Peopleove lestvice\xc2\xa0\xc2\xbb100 najlep\xc5\xa1ih ljudi na svetu\xc2\xab. Leta 2007 je postala tudi nov obraz za linijo nakita podjetja Gucci. Podpisala je tudi pogodbo s podjetjem IMG Models v New Yorkju._NEWLINE_V maju 2007 so Drew Barrymore imenovali za ambasadorko v boju proti lakoti v organizaciji World Food Programme, kasneje pa je Barrymoreova sama donirala 1 milijon ameri\xc5\xa1kih dolarjev tej organizaciji.\n_START_SECTION_\nZasebno \xc5\xbeivljenje\n_START_PARAGRAPH_\nLeta 1991 se je Drew Barrymore v starosti \xc5\xa1estnajstih let zaro\xc4\x8dila z Lelandom Haywardom, vnukom Hollywoodskega producenta Lelanda Haywarda. Kakorkoli \xc5\xbee, nekaj mesecov pozneje so poroko odpovedali. Kmalu za tem se je Drew zaro\xc4\x8dila z igralcem/pevcem Jamiejem Waltersom, s katerim je \xc5\xbeivela med letoma 1992 in 1993._NEWLINE_Poro\xc4\x8dena je bila vali\xc5\xbeanskim natakarjem in kasneje lastnikom bara, Jeremyjem Thomasom od 20. marca do 28. aprila 1994. Njen drugi zakon in sicer s komedijantom Tomom Greenom, je trajal od 7. julija 2001 do 15. oktobra 2002. Tom Green je zahtevo za lo\xc4\x8ditev vlo\xc5\xbeil v decembru 2001. Leta 2002 je Drew Barrymore za\xc4\x8dela hoditi z bobnarjem glasbene skupine The Strokes, Fabriziom Morettijem, kmalu za tem, ko sta se spoznala na enem izmed koncertov njegove skupine. Njuno petletno razmerje se je nazadnje kon\xc4\x8dalo 10. januarja 2007. Nazadnje je hodila z Justinom Longom, vendar je par potrdil, da sta se raz\xc5\xa1la julija leta 2008. Par se je pobotal leta 2009 in revija Us Weekly je poro\xc4\x8dala, da bosta skupaj nastopila v prihajajo\xc4\x8dem filmu Going the Distance._NEWLINE_V devetdesetih je bila Drew Barrymore pogosto opisana kot biseksualka, v intervjuju leta 1997 pa je povedala, da \xc5\xbee\xc2\xa0\xc2\xbbkak\xc5\xa1ni dve leti nisem bila z \xc5\xbeensko\xc2\xab. Leta 2004 je povedala:\xc2\xa0\xc2\xbb\xc5\xbdenska in \xc5\xbeenska skupaj izgledata prav tako lepo, kot \xc5\xbeenska in mo\xc5\xa1ki. Biti z \xc5\xbeensko je kot da bi raziskoval lastno telo, vendar skozi o\xc4\x8di nekoga drugega. Ko sem bila mlaj\xc5\xa1a, sem od\xc5\xa1la z veliko \xc5\xbeenskami. In to obo\xc5\xbeujem.\xc2\xab V marcu 2007 je biv\xc5\xa1a urednica revij, Jane Pratt, preko radijske oddaje z naslovom Sirius Satellite Radio potrdila, da je bila v sredi devetdesetih v romanci z Drew Barrymore._NEWLINE_Je botra Frances Bean Cobain, h\xc4\x8derke glasbenikov Kurta Cobaina in Courtney Love._NEWLINE_Drew Barrymore je bila v\xc4\x8dasih vegetarijanka, vendar je kasneje spet za\xc4\x8dela jesti meso."